पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को देखते हुए नगर आवास विभाग द्वारा नव गठित चार नगर पंचायतों में में सेनेटाइजेशन एवं मास्क वितरण की जवाबदेही बिहारशरीफ नगर निगम के नगर आयुक्त को दी गई है। इन नव गठित नगर पंचायतों में अस्थावां, सरमेरा, हरनौत व रहुई शामिल है। बता दें कि नगर आयुक्त को इन नवगठित नगर पंचायतों के कार्यपालक पदाधिकारी का भी प्रभार दिया गया है। जिसे देखते हुए हो इन्हें यह जिम्मेवारी सौंपी गई है। नगर निगम में उपलब्ध संसाधनों से ही भीड़-भाड़ वाले इलाके व सघन आबादी वाले क्षेत्रों में कोरोना संक्रमण के फैलाव को रोकने के लिए मलजेट मशीन व हैण्ड स्प्रेयर मशीन से सेनेटाइज कराने के साथ-साथ मास्क वितरण करने की जिम्मेवारी तय की गई है। नगर आयुक्त अंशुल अग्रवाल ने बताया कि चारो नगर पंचायतों में उक्त कार्यों के लिए अलग-अलग पदाधिकारी व कर्मी नियुक्त कर दिए गए हैं। इन्हें समय पर पूरी सजगता से अपने कर्तव्यों का निर्वहन करने को कहा गया है। वर्तमान में कोरोना संक्रमण से बचाव को लेकर तत्काल जबावदेही दी गई है। ताकि शहर की सुविधा के अनुसार इन नगर पंचायतों में भी सेनेटाइजेशन व मास्क का वितरण किया जा सके। उन्होंने बताया कि विभागीय आदेश के बाद सभी कर्मियों को जैकेट उपलब्ध कराते हुए सेनेटाइजिंग का काम शुरू भी कर दिया गया है। ठेला चालक, रिक्शा चालक, फुटपाथी दुकानदारों, वेंडर , सफाई कर्मियों के अलावा स्लम क्षेत्र में मास्क का भी वितरण किया जाना है। इसके लिए सभी प्रखंड के बीडीओ से लाभुकों की सूची मांगी गई है। ताकि डिमांड के अनुसार मास्क का क्रय किया जा सके। उन्होंने बताया कि सरमेरा एवं अस्थावां के लिए परमानंद प्रसाद को पदाधिकारी एवं कर्मी के रूप में सन्नी कुमार और करण राज को प्रतिनियुक्त किया गया है। इसी प्रकार हरनौत एवं रहुई के लिए वार्ड जमादार जनक दास को पदाधिकारी एवं कर्मी के रूप में रिशी रंजन और शनिदेव को प्रतिनियुक्त किया गया है। उन्होंने बताया कि संक्रमण से बचाव के लिए इन्हें अच्छी तरह से सेनेटाइजेशन और मास्क वितरण कराने का निर्देश दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn